কুয়াশার দাপটে অস্বাভাবিক দেরিতে চলছে হাওড়া ও শিয়ালদহ-মুখী বিভিন্ন ট্রেন। রেল সূত্রের খবর, শিয়ালদহ রাজধানী এক্সপ্রেস প্রায় ১০ থেকে ১৪ ঘন্টা দেরিতে চলছে। শুধু রাজধানী এক্সপ্রেস নয়, রেলের তরফে আরও জানানো হয়েছে উত্তর ভারত থেকে হাওড়ামুখী দুন এক্সপ্রেস, বিভূতি এক্সপ্রেস, মিথিলা এক্সপ্রেস প্রায় ৭-১০ ঘন্টা দেরিতে চলছে। 
শিয়ালদহগামী আজমেঢ় এক্সপ্রেস সাড়ে ৫ ঘণ্টা দেরিতে চলছে। শুধু দেরিতে নয়, বাতিল করা হয়েছে বেশ কয়েকটি ট্রেনও। দিল্লি থেকে বাতিল করা হয়েছে পূর্বা এক্সপ্রেস। বাতিল হয়ে গিয়েছে জালিয়ানওয়ালাবাগ-শিয়ালদহ এক্সপ্রেসও। বাতিল করা হয়েছে যোধপুর এক্সপ্রেসও। ৯ ঘণ্টা দেরিতে চলছে কালকা মেল। 
ঘন কুয়াশার জন্য প্রায় স্তব্ধ উত্তর ভারতে রেল পরিষেবা। আবহওয়ার উন্নতি কবে হবে সেই বিষযে এখনও কোনও সঠিক তথ্য পাওয়া যায়নি। ফলে আগামী কয়েকদিন কেমন যাবে, তা বোঝাই যাচ্ছে। দূরপাল্লার ট্রেনগুলো অস্বাভাবিক দেরিতে চলায় ভোগান্তি বাড়বে যাত্রীদের। আরামের রেলযাত্রা হয়ে উঠবে ভোগান্তির। ফলে যাত্রী সাধারণ এখন দূরের রেলযাত্রার কথা শুনলেই প্রমাদ গুনছেন। 
শিয়ালদহ রাজধানী এক্সপ্রেস -১০ ঘন্টা 
অমৃতসর মেল -৯
দুন এক্সপ্রেস-৭
বিভূতি এক্সপ্রেস- ৬  
কালকা মেল -৯ ঘণ্টা 
পূর্বা এক্সপ্রেস-বাতিল 
মিথিলা এক্সপ্রেস-৮
যুবা এক্সপ্রেস -৭
জালিওয়ানাবাগ এক্সপ্রেস -বাতিল
জোধপুর এক্সপ্রেস-বাতিল